
68 DR.31.5.2004 

 

Dato’ Kamarudin bin Jaffar:  Tentang pendapatan hasil daripada industri 
pelancongan ini, sebagaimana kita maklum selama beberapa bulan akhir-akhir ini, nilai 
Ringgit telah jatuh kerana nilai Dolar Amerika jatuh. Oleh sebab itu, dari segi 
perbandingannya, adalah murah untuk melancong ke Malaysia, khususnya pelancong-
pelancong dari Barat seperti Britain, Eropah atau dari Australia kerana nilai Dolar 
Australia tinggi atau dari Jepun, nilai Yen dibandingkan dengan Dolar Amerika, Yen 
adalah jauh lebih tinggi sekarang ini. 

Jadi, adakah kesannya terhadap pelancongan yang sepatutnya meningkat 
daripada kawasan-kawasan tersebut kerana nilai Ringgit menurut nilai Dolar Amerika 
telah jatuh. 

Keduanya, saya ingin bertanya sama ada adakah itu bijak untuk MAS 
menaikkan surcaj harga minyak RM50 dan sebagainya, kononnya disebabkan naiknya 
harga petrol tetapi kalau dilihat pula dengan jatuhnya nilai Ringgit sepatutnya ia 
mengimbangi dan dengan izin, neutralized of each other, oleh itu tidak perlu kepada 
kenaikan ataupun dikenakan surcaj kepada penumpang-penumpang kapal terbang 
memandangkan nilai Ringgit kita telah turun dan MAS dapat keuntungan kerana kita 
jual dalam Dolar Amerika, kita jual dalam Pound Sterling, dalam Yen, Dolar Australia 
dan sebagainya.  Terima kasih. 

Datuk Dr. Leo Michael Toyad:  Terima kasih Yang Berhormat bagi Tumpat.  
Sebenarnya memang kenaikan surcaj oleh MAB atau MAS itu adalah mengikut selama 
ini walaupun peningkatan harga minyak tetapi kita tidak menaikkan harga tambang 
penerbangan kita tetapi pada masa kini, ia perlu untuk mengimbangkan kerugian atas 
peningkatan cost of operation yang kena atas faktor fuel. 

Inilah kita boleh perhatikan bahawa sebenarnya kenaikan surcaj itu kalau 
dibandingkan dengan negara-negara lain tidak begitu besar. Yang Berhormat sendiri 
telah menyatakan bahawa kalau dibandingkan dengan Euro atau Pound itu, adalah 
tidak begitu memberikan kesan negatif kepada pelancong-pelancong datang ke negara 
kita. 

Mengenai kos…. apa ini? 

Tuan Yang di-Pertua:  Harga minyak Yang Berhormat. 

Datuk Dr. Leo Michael Toyad:  Penurunan atau depreciation of Ringgit kita 
dengan Amerika Syarikat dan Euro, memang benar.  Kalau kita lihat dalam tahun ini 
sahaja, kita nampak lebih daripada 32% kenaikan dalam empat bulan yang lalu, 
pelancong dari Amerika dan Australia lebih daripada 35% meningkat dan yang dari 
United Kingdom 52% meningkat.  Ini menunjukkan bahawa mereka ini memang datang 
ke sini dan mengambil kesempatan atas the increase in purchasing atau kenaikan 
purchasing power iaitu Euro, Great Britain Pound, Australian Dollar dan juga Amerika 
Syarikat.   

Ini telah menjadikan negara kita sebagai satu destination value for money for 
their purchasing power and they still find the same quality, dengan izin, yang begitu baik 
dan menarik kepada mereka.   

Tuan Yang di-Pertua, sekian sahaja yang dapat saya ulas pada hari ini dan 
sekali lagi saya merakamkan ribuan terima kasih dan setinggi-tinggi penghargaan 
kepada Ahli Dewan Rakyat ini yang telah bersama-sama memberikan sumbangan yang 
positif dan juga perbahasan-perbahasan yang berkaitan secara langsung atau tidak 
langsung dalam membangunkan industri pelancongan negara ini.   

Segala teguran, cadangan dan saranan yang dikemukakan oleh Yang 
Berhormat akan diambil maklum oleh kementerian dan saya bagi membantu pihak 
kementerian mencapai visi ini.  Sekian, terima kasih.   

 Tuan Yang di-Pertua:  Kementerian Kerja Raya. 

4.20 ptg. 

 Timbalan Menteri Kerja Raya [Dato’ Ir. Mohd. Zin bin Mohamed]:  Tuan 
Yang di-Pertua, saya merakamkan ucapan terima kasih kepada Ahli-ahli Yang 
Berhormat yang telah menyentuh beberapa perkara mengenai bidang tugas dan 
tanggungjawab Kementerian Kerja Raya, ketika perbahasan Usul Menjunjung Kasih Ke 
atas Titah Diraja bagi Mesyuarat Pertama, Penggal Pertama, Dewan Rakyat yang 



Dato' Kamarudin bin Jaffar: Tentang pendapatan hasil daripada industri pelancongan ini, sebagaimana kita maklum selama beberapa bulan akhir-akhir ini, nilai Ringgit telah jatuh kerana nilai Dolar Amerika jatuh. Oleh sebab itu, dari segi perbandingannya, adalah murah untuk melancong ke Malaysia, khususnya pelancong- pelancong dari Barat seperti Britain, Eropah atau dari Australia kerana nilai Dolar Australia tinggi atau dari Jepun, nilai Yen dibandingkan dengan Dolar Amerika, Yen adalah jauh lebih tinggi sekarang ini. Jadi, adakah kesannya terhadap pelancongan yang sepatutnya meningkat daripada kawasan-kawasan tersebut kerana nilai Ringgit menurut nilai Dolar Amerika telah jatuh. Keduanya, saya ingin bertanya sama ada adakah itu bijak untuk MAS menaikkan surcaj harga minyak RM50 dan sebagainya, kononnya disebabkan naiknya harga petrol tetapi kalau dilihat pula dengan jatuhnya nilai Ringgit sepatutnya ia mengimbangi dan dengan izin, neutralized of each other, oleh itu tidak perlu kepada kenaikan ataupun dikenakan surcaj kepada penumpang-penumpang kapal terbang memandangkan nilai Ringgit kita telah turun dan MAS dapat keuntungan kerana kita jual dalam Dolar Amerika, kita jual dalam Pound Sterling, dalam Yen, Dolar Australia dan sebagainya. Terima kasih. Datuk Dr. Leo Michael Toyad: Terima kasih Yang Berhormat bagi Tumpat. Sebenarnya memang kenaikan surcaj oleh MAB atau MAS itu adalah mengikut selama ini walaupun peningkatan harga minyak tetapi kita tidak menaikkan harga tambang penerbangan kita tetapi pada masa kini, ia perlu untuk mengimbangkan kerugian atas peningkatan cost of operation yang kena atas faktor fuel. Inilah kita boleh perhatikan bahawa sebenarnya kenaikan surcaj itu kalau dibandingkan dengan negara-negara lain tidak begitu besar. Yang Berhormat sendiri telah menyatakan bahawa kalau dibandingkan dengan Euro atau Pound itu, adalah tidak begitu memberikan kesan negatif kepada pelancong-pelancong datang ke negara kita. Mengenai kos.... apa ini?. Tuan Yang di-Pertua: Harga minyak Yang Berhormat. Datuk Dr. Leo Michael Toyad: Penurunan atau depreciation of Ringgit kita dengan Amerika Syarikat dan Euro, memang benar. Kalau kita lihat dalam tahun ini sahaja, kita nampak lebih daripada 32% kenaikan dalam empat bulan yang lalu, pelancong dari Amerika dan Australia lebih daripada 35% meningkat dan yang dari United Kingdom 52% meningkat. Ini menunjukkan bahawa mereka ini memang datang ke sini dan mengambil kesempatan atas the increase in purchasing atau kenaikan purchasing power iaitu Euro, Great Britain Pound, Australian Dollar dan juga Amerika Syarikat. Ini telah menjadikan negara kita sebagai satu destination value for money for their purchasing power and they still find the same quality, dengan izin, yang begitu baik dan menarik kepada mereka. Tuan Yang di-Pertua, sekian sahaja yang dapat saya ulas pada hari ini dan sekali lagi saya merakamkan ribuan terima kasih dan setinggi-tinggi penghargaan kepada Ahli Dewan Rakyat ini yang telah bersama-sama memberikan sumbangan yang positif dan juga perbahasan-perbahasan yang berkaitan secara langsung atau tidak langsung dalam membangunkan industri pelancongan negara ini. Segala teguran, cadangan dan saranan yang dikemukakan oleh Yang Berhormat akan diambil maklum oleh kementerian dan saya bagi membantu pihak kementerian mencapai visi ini. Sekian, terima kasih. Tuan Yang di-Pertua: Kementerian Kerja Raya. 4.20 ptg. Timbalan Menteri Kerja Raya [Dato' Ir. Mohd. Zin bin Mohamed]: Tuan Yang di-Pertua, saya merakamkan ucapan terima kasih kepada Ahli-ahli Yang Berhormat yang telah menyentuh beberapa perkara mengenai bidang tugas dan tanggungjawab Kementerian Kerja Raya, ketika perbahasan Usul Menjunjung Kasih Ke atas Titah Diraja bagi Mesyuarat Pertama, Penggal Pertama, Dewan Rakyat yang.